《鸜鹆》
宋代·俞灏

守黑元知分，能言亦任真。
人知不可食，我得自全身。
牛背烟村画，乌群野水春。
从教鹦鹉贵，笼终媚宫嫔。

作者简介：俞灏（1146—1231），宋人，先世居杭，徙家湖州乌程，字商卿，自号青松居士。光宗绍熙四年进士。授吴县尉，知招信县。宁宗嘉定中历知安丰军、常德府。在任备马储粮，随军策应，颇著劳绩。七年提举湖北常平茶盐，寻以昏老寝罢与祠禄。理宗宝庆二年致仕。筑室西湖九里松，晚喜观释氏书。有《青松居士集》。